Publication: Magyar Közlöny
Issue: MK-2004-17 (Year: 2004, Number: 17)
Era: 2004-2010
Section: A legfõbb ügyész közjogi helyzetét az Ütv.-t koncepcionálisan módosító 1989. évi XLVI. törvény (a továbbiakban: Ütv. módosítás) szabályozta újra a hatályos Alkotmánynak megfelelõen: megbízatásának idõtartamát hat
Paragraph Index: 316

A legfõbb ügyész közjogi helyzetét az Ütv.-t koncepcionálisan módosító 1989. évi XLVI. törvény (a továbbiakban: Ütv. módosítás) szabályozta újra a hatályos Alkotmánynak megfelelõen: megbízatásának idõtartamát hat évben jelölte meg, és megszûnt a visszahívhatósága. A törvényalkotó indokolásában hangsúlyozta, hogy a legfõbb ügyésznek a parlamenti ciklusnál hosszabb idõre szóló megbízatása a törvényesség folyamatos biztosításának egyik lényeges feltétele lehet. E rendelkezés azonban csak az elsõ szabadon választott Országgyûlés alakuló ülésének napján, 1990. május 2-án lépett hatályba, lehetõséget adva arra, hogy olyan személy kerüljön legfõbb ügyészként megválasztásra, aki a demokratikusan megválasztott parlament bizalmát élvezi. Az Ütv. módosítás állapította meg — 1989. december 27-ével — a részben jelenleg is hatályos, Ütv. 20. § (5) bekezdését, amely kimondja, hogy az ügyészség független, és csak a törvénynek, a jogszabálynak van alárendelve, megismétli továbbá a párttagság, politikai tevékenység Alkotmányban korábban már lefektetett tilalmát, a legfontosabb összeférhetetlenségi szabályokat.

Source: https://magyarkozlony.hu/hivatalos-lapok/d81aff1c828048d9b97332dafdc483cb2b1b6468/dokumentumok/421c194da4c4a2b2b524492ab9c881205d62d036/letoltes